钦定古今图书集成/明伦汇编/官常典/第412卷 > 金
## 钦定古今图书集成/明伦汇编/官常典/第412卷 > 金

金设司天台提点监、少监，掌天文历数之事，而隶于
秘书监。

按《金史百官志》：“司天台提点，正五品。监，从五品。掌天
文历数、风云气色，密以奏闻。少监，从六品。判官，从八
品。教授，旧设二员，正大初，省一员。”

〈注〉系籍学生七十六人，汉人五十人，女直二十六人。试补长行。

司天管勾，从九品。

〈注〉不限资考员数，随科十人设一员，以艺业尤精者充。

长行人，五十人。

〈注〉未受执事者试补管勾。

天文科，女直、汉人各六人。算历科，八人。三式科，四人。
测验科，八人。漏刻科，二十五人。

〈注〉铜仪法物，旧在法物库。贞元二年，始付本台。

凡司天台学生，女直二十六人，汉人五十人，听官民
家年十五以上、三十以下试补，又三年一次，选草泽
人试补。其试之制，以《宣明历》试推步及婚书，《地理新
书》试合婚、安葬，并易筮法、六壬课三命、五星之术。